Hesione

HesioneFlexio Graeca: gen. Hesiones, acc. Hesionen. Sic Ovidius et alii. (Graece Ἡσιόνη), sive Hesiona,Flexio Latina: gen. Hesionae, acc. Hesionam. Sic Vergilius et alii. in mythologia Graeca erat filia regis Troiani Laomedontis, soror vero Priami. Per Herculem servata Telamoni nupsit, cui filium Teucrum peperit. Qui Teucer postea expeditionis adversus Troianos in exercitu Graeco particeps fuit.

 Fabula 
Cum rex Laomedon mercede debita deos Apollinem ac Posidonem fraudassetIupiter iratus eos in terram miserat, mortali per annum servituros. Iubente Laomedonte, Poseidon moenia urbis Troiae exstruxit, Apollo greges regios curavit., Poseidon iratus monstrum in litus Phrygiae immisit qui occurentes vorabat. Rex oraculum consuluit : responsum est, nisi filiam suam Hesionen in litore revinctam monstro marino rex obtulisset, vastationem regni non desituram. Forte tum Argonautae cum Hercule ad litus Troianum appulerunt : cum heros Alcides misellam puellam  regiam ex pavore clamantem audisset, protinus arma cepit et cetum necavit. Filia liberata magna dona Herculi Laomedon pollicitus erat, scilicet par equorum levissimorum ac immortalium,  quos ab ipso Iove acceperat, tamquam pretium Ganymedis rapti, necnon etiam secundum nonnullos auctores filiam in matrimonium. Sed cum Hercules, Argonautis relictis, Troiam rediit, Laomedon per avaritiam pollicita praemia denuo recusavit : quapropter Heracles cum exercitu Ilium oppugnavit et delevit. Regem ac liberos necavit, praeter Hesionen quam Telamoni comiti in matrimonium dedit, et Priamum ab Hesione sorore. redemptum. Qui Priamus patri in regnum successit.

Haec fabula plurimas similitudines cum Andromedae praebet.

Andreas Campra fabulam lyricam "Hesione" composuit (1700).

 Notae 

 Fontes 
 Hyginus, Fabulae 31(4),89,97(3).
 Ovidius, libro undecimo Metamorphoseon, 194-220.
Sophocles, Aiax 1298-1307
  libro tertio decimo 1.32
 Valerius Flaccus, libro secundo Argonauticon  451-578.
Xenophon, Cynegeticus I,9.

 Plura legere si cupis 
Atsuhiko Hirota, "The Memory of Hesione: Intertextuality and Social Amnesia in Troilus and Cressida" in Shakespeare et la mémoire, 2013: 43-56
Bronwen Wickkiser, "Laomedon, Hesione, and the Sea-Monster" in The Oxford Handbook of Heracles, 2021: 209-223 

Nexus externi
Hederich, Benjamin: "Hesione" - apud: Gründliches mythologisches Lexikon, Lipsiae 1770, col. 1263-1264

Categoria:Mythologia Graeca
Categoria:Hercules